ལོ་ལྔའི་རིང་ལ།སྒྱུར་བཅོས་སྒོ་འབྱེད་ཐད་གོམ་སྟབས་གལ་ཆེན་སྤོས་ཡོད།སྒྱུར་བཅོས་ལ་ཕྱོགས་ཡོངས་ནས་ཤུགས་བརྒྱབ་པ་དང་།གནས་མང་འགག་སྒྲོལ།སྐུལ་སྤེལ་གཏིང་ཟབ་བཅས་བྱས་པས།ཁྱབ་ཁོངས་གལ་ཆེན་དང་འགག་རྩའི་ལྷུ་ཚིགས་ཀྱི་སྒྱུར་བཅོས་ལ་ཐོལ་བརྒལ་ངང་ཚུལ་གྱི་འཕེལ་རྒྱས་བྱུང་ཡོད།ལས་ཁུངས་ཁུ་བསྡུ་དང་དབང་ཆ་གཤམ་སྤྲོད།གློད་སྡོམ་ཟུང་འབྲེལ།ཞབས་ཞུ་བཟང་འགྱུར་སོགས་ཀྱི་སྒྱུར་བཅོས་བྱས་པས་སྲིད་གཞུང་གི་འགན་ནུས་ལ་འཕོ་འགྱུར་གཏིང་ཟབ་ཡོང་བའི་སྐུལ་མ་ཐེབས་ཏེ།ཚོང་རའི་གསོན་ཤུགས་དང་སྤྱི་ཚོགས་ཀྱི་གསར་གཏོད་ནུས་པ་མངོན་གསལ་ཇེ་ཆེར་ཕྱིན་ཡོད།རྒྱུད་གཅིག་ལམ་གཅིགའཛུགས་སྐྲུན་ལ་གྲུབ་འབྲས་མངོན་གསལ་དོད་པོ་ཐོབ་པ་དང་།ཕྱི་ཕྱོགས་ཉོ་ཚོང་དང་ཕྱི་རྒྱལ་གྱི་མ་དངུལ་སྤྱོད་པའི་གྲུབ་ཚུལ་བཟང་པོར་གྱུར་ཅིང་།གཞི་ཁྱོན་འཛམ་གླིང་གི་མདུན་གྲལ་དུ་སླེབས་ཡོད།